|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024** | | | | | |
| **ΤΜΗΜΑ ΦΑΡΜΑΚΕΥΤΙΚΗΣ** | | | | | |
| **Επιστημονικά Υπεύθυνος:** | | | *Νικολαρόπουλος Σωτήριος* | | |
| **Email:** | *snikolar@upatras.gr* | | | |  |
|  | |  | | | **22 Ιανουαρίου 2024** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2023-2024**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού ***78 φοιτητές/τριες Ε’ έτους (10ο εξάμηνο) και άνω*** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με *το αντικείμενο του Τμήματος* σε Πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε τρεις **συνεχόμενους μήνες** εντός του χρονικού διαστήματος που εμφανίζεται κατωτέρω:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | **1-04-2024** |
| **Ημερομηνία λήξης περιόδου Πρακτικής Άσκησης:** | **30-06-2024** |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **22/01/2024 έως 06/02/2024 και ώρα 12:00 μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Φαρμακευτικής αποτελείται από τους κάτωθι:

* Νικολαρόπουλο Σωτήριο, μέλος Δ.Ε.Π. (Πρόεδρος)
* Φουστέρη Εμμανουήλ, μέλος Δ.Ε.Π. (Μέλος)
* Τοπούζη Σταύρο, μέλος Δ.Ε.Π. (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **22-01-2024** | Δημοσιοποίηση ανακοίνωσης |
| **06-02-2024, ώρα 12:00 μ.** | Λήξη προθεσμίας υποβολής αίτησης συμμετοχής |
| **09-02-2024** | Δημοσιοποίηση των επιλεχθέντων υποψηφίων φοιτητριών/ών |
| **1-4-2024** | Έναρξη Περιόδου Προγράμματος Πρακτικής Άσκησης |
| **30-06-2024** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος ([pharminf@upatras.gr](mailto:pharminf@upatras.gr)) και θέμα «**Αίτηση για την Πρακτική Άσκηση**» :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2023\_2024.pdf» στην ιστοσελίδα του Τμήματος:

http://www. pharmacy.upatras.gr)

1. **Πιστοποιητικό Αναλυτικής Βαθμολογίας θα δοθεί εσωτερικά**

**ΚΡΙΤΗΡΙΑ ΕΠΙΛΟΓΗΣ**

**1.** Συνολικός αριθμός μαθημάτων στα οποία έχει εξετασθεί επιτυχώς ο φοιτητής μετά και από τα αποτελέσματα της εξεταστικής περιόδου του Σεπτεμβρίου 2023. (ποσοστό βαρύτητας 50%)

**2.** Μέσος Όρος Βαθμολογίας μαθημάτων (ποσοστό βαρύτητας 50%)

Σε περίπτωση ισοβαθμίας επιλέγεται ο φοιτητής που έχει εξετασθεί επιτυχώς στα περισσότερα μαθήματα μετά και από τα αποτελέσματα της εξεταστικής περιόδου Σεπτεμβρίου 2023.

**Υποβολή Ενστάσεων:**

Οι ενστάσεις υποβάλλονται μέσα σε διάστημα 5 ημερών από την επομένη της ανάρτησης των προσωρινών αποτελεσμάτων στην ιστοσελίδα του Γραφείου Πρακτικής Άσκησης και στην ιστοσελίδα του Τμήματος, ηλεκτρονικά στη Γραμματεία του Τμήματος, λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: http://www. pharmacy.upatras.gr
* και θα τοιχοκολληθεί στη Γραμματεία του Τμήματος

**O Επιστημονικά Υπεύθυνος της Πρακτικής Άσκησης  
του Τμήματος Φαρμακευτικής**

**Σωτήριος Νικολαρόπουλος**

**Καθηγητής**